**Fejér Megyei Önkormányzat Közgyűlésének**

**177/2015. (XI.26.) önkormányzati határozata**

**szándéknyilatkozat megadásáról a 2014-2020-as programozási időszakban a Fejér Megyei Önkormányzatra háruló egyes területfejlesztési feladatok egyszemélyes gazdasági társaság keretében történő ellátására**

A Fejér Megyei Közgyűlés megtárgyalta a „Javaslat szándéknyilatkozat megadására a 2014-2020-as programozási időszakban a Fejér Megyei Önkormányzatra háruló egyes területfejlesztési feladatok egyszemélyes gazdasági társaság keretében történő ellátására” című előterjesztést és az alábbi határozatokat hozta.

1. A Közgyűlés kifejezi azon szándékát, hogy a 272/2014. (XI.5.) Korm. rendelet alapján a 2014-2020-as programozási időszakban ellátandó projekt előkészítési, projektmenedzsmenti feladatok végrehajtása érdekében, a Fejér Megyei Önkormányzat mint alapító egyszemélyes korlátolt felelősségű társaságot hoz létre.
2. Felkéri a Közgyűlés Elnökét, hogy a korlátolt felelősségű társaság alapító okiratának tervezetét az ellátandó feladat időszerűvé válásával egyidőben - különös tekintettel a vonatkozó pályázati kiírások megjelenésére - terjessze a közgyűlés ülése elé.
3. A Fejér Megyei Közgyűlés felkéri a Közgyűlés Elnökét, hogy a társaság jövőbeni megalapításához szükséges pénzügyi források biztosításának lehetőségét tekintse át és a 2.) pontban foglaltak megvalósulása esetén tegyen javaslatot a költségvetés módosítására.
4. A Fejér Megyei Közgyűlés felhatalmazza Elnökét, hogy 2.) pontban foglaltak teljesülése esetén a korlátolt felelősségű társaság alapításával kapcsolatos jogi, adminisztratív, ügyviteli teendők ellátásával külső jogi szakértőt bízzon meg.

Felelős: Dr. Molnár Krisztián

a közgyűlés elnöke

Határidő: folyamatos

Székesfehérvár, 2015. november 26.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: